CELEX: 62021TN0341
Language: el
Date: 2021-06-21 00:00:00
Title: Υπόθεση T-341/21: Προσφυγή της 21ης Ιουνίου 2021 — TE κατά Επιτροπής

9.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 320/49
            
         
      Προσφυγή της 21ης Ιουνίου 2021 — TE κατά Επιτροπής
      (Υπόθεση T-341/21)
      (2021/C 320/55)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: Nadya Rauff-Nisthar (Pfinztal, Γερμανία) (εκπρόσωπος: N. de Montigny, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  Να ακυρώσει την απόφαση της 9ης Μαρτίου 2020, καθώς και την απόφαση επανεξέτασης, της 19ης Αυγούστου 2020, της επιτροπής επιλογής της Ευρωπαϊκής Υπηρεσίας Επιλογής Προσωπικού (EPSO), σχετικά με τον διαγωνισμό EPSO/AD/371/19 (AD7) — 6 — Υπάλληλοι στον τομέα της επιστημονικής έρευνας, περί μη εγγραφής της προσφεύγουσας στον εφεδρικό πίνακα·
               
            
                  —
               
               
                  εφόσον απαιτείται, να ακυρώσει την απόφαση περί απορρίψεως της διοικητικής ένστασης της 15ης Μαρτίου 2021·
               
            
                  —
               
               
                  να ζητήσει την προσκόμιση των δοκιμασιών και των αποτελεσμάτων, ανά δοκιμασία, του διαγωνισμού, όσον αφορά την προσφεύγουσα, καθώς και των αποτελεσμάτων του επόμενου σταδίου, έτσι ώστε να καταστεί δυνατή η επί της ουσίας εκτίμηση των αποτελεσμάτων που συνδέονται με κάθε πλημμέλεια και η σημασία των συνεπειών του άγχους που προκλήθηκε από τις διαπιστωθείσες πλημμέλειες, σύμφωνα με το άρθρο 91 του Κανονισμού Διαδικασίας του Γενικού Δικαστηρίου·
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει ένα μόνο λόγο, ο οποίος αντλείται από την άνιση μεταχείριση που προήλθε από τις πλημμέλειες κατά τις εξετάσεις και επηρέασαν τα αποτελέσματα του διαγωνισμού. Ο λόγος αυτός διαιρείται σε τέσσερα σκέλη.
      
                  1.
               
               
                  Με το πρώτο σκέλος προβάλλονται τεχνικά σφάλματα στην οργάνωση των εξετάσεων του διαγωνισμού EPSO/AD/371/19 (AD7) — 6 — Υπάλληλοι στον τομέα της επιστημονικής έρευνας, σφάλματα τα οποία αναγνώρισε η διοίκηση και τα οποία προκάλεσαν στην προσφεύγουσα έντονο άγχος κατά τις εξετάσεις.
               
            
                  2.
               
               
                  Με το δεύτερο σκέλος προβάλλεται ότι η διοίκηση δεν επέδειξε επιμέλεια και δεν αντέδρασε για να διορθώσει τα σφάλματα.
               
            
                  3.
               
               
                  Με το τρίτο σκέλος προβάλλεται ότι δεν συνεκτιμήθηκαν τα σφάλματα αυτά κατά την αξιολόγηση της απόδοσης της προσφεύγουσας και δεν εφαρμόσθηκαν διαδικασίες που να διασφαλίζουν την ισότητα μεταξύ των υποψηφίων.
               
            
                  4.
               
               
                  Με το τέταρτο σκέλος προβάλλεται πρόδηλο σφάλμα κατά την αξιολόγηση της απόδοσης της προσφεύγουσας.